google/wiki40b huggingface dataset:
Sergei Maljutin

Sergei Vassiljevitš Maljutin (Сергей Васильевич Малютин; 4. oktoober 1859 Moskva – 6. detsember 1937 Moskva) oli vene maalikunstnik ja arhitekt.
Ta õppis aastatel 1883–1886 Moskva maalikunsti-, skulptuuri ja arhitektuurikoolis, teiste seas ka Illarion Prjanišnikovi ja Vladimir Makovski käe all.
Maljutin maalis esimese matrjoška, mille 1890. aastal treis välja Vassili Zvjozdotškin.
Eksperimentaalarendus

Eksperimentaalarendus (ka katse- ja arendustööd) (ingl experimental development) on süstemaatiline töö, mis põhineb uurimistegevuse tulemusena saadud teadmistel ja praktilistel kogemustel ning loob uut teadmist eesmärgiga valmistada uusi tooteid, võtta kasutusele uusi protsesse või täiustada olemasolevaid tooteid või protsesse.
Uute toodete või protsesside väljatöötamine kuulub eksperimentaalarenduse alla juhul, kui see vastab teadus- ja arendustegevust kirjeldavatele tingimustele (uudsus, ebaselgus, loomingulisus, süstemaatilisus ning ülekantavus ja/või korratavus).
Eksperimentaalarendust ei tohi segi ajada tootearendusega, mis on uue toote (kauba või teenuse) turuleviimise üldine protsess alates ideede ja kontseptsioonide sõnastamisest kuni turustamiseni. Eksperimentaalarendus on ainult tootearendusprotsessi üks võimalik etapp: sellel etapil kontrollitakse üldiste teadmiste rakendatavust konkreetsetel kasutusjuhtudel, mis on vajalikud protsessi edukaks lõpuleviimiseks. Eksperimentaalarenduse etapis luuakse uusi teadmisi ning see etapp lõpeb siis, kui teadus- ja arendustegevuse tingimused ei ole enam täidetud. Samas on tootearendus võimalik ka ilma teadus- ja arendustegevuse elemendita (eksperimentaalarenduse etapita), näiteks väikeettevõtetes.
Chris Löwe

Chris Jörg Löwe (sündinud 16. aprillil 1989 Plauenis) on Saksamaa jalgpallur, kes mängib vasakkaitsjana Premier League'i klubis Huddersfield Town.
Ta alustas klubikarjääri Saksamaal. 2002. aastal liitus ta Chemnitzer FC-ga ning klubi põhimeeskonnas Saksamaa neljandas liigas Regionalliga Nord debüüdi hooajal 2008–09. 2011. aastal liitus ta Saksamaa kõrgliiga klubiga Dortmundi Borussia. Kuigi ta tuli klubiga hooajal 2011–12 Saksamaa meistriks, pääses ta sel hooajal Saksamaa kõrgliigas väljakule vaid seitsmes mängus. 2013. aastal liitus ta Saksamaa esiliiga klubiga 1. FC Kaiserslautern, kus mängis kokku neli hooaega.
2016. aastal sõlmis ta kolmeaastase lepingu Huddersfield Towniga. Hooajal 2016–17 kindlustati tänu võitudele ülemängudel pääs esiliigast kõrgliigasse.
Kere (tehnika)

Kere (ka korpus) on  liiklusvahendi (nt laeva, auto), masina (mootori, tööpingi), aparaadi (fotoaparaadi, arvuti) vm seadme keskne osa, mille külge ja/või sisse on monteeritud muud vajalikud osad (mehhanismid, koostud, detailidid).
Viil (perekonnanimi)

Viil on perekonnanimi.
Rudolf Põldmäe

Rudolf Põldmäe (27. veebruar 1908 Rae vald – 7. veebruar 1988 Tartu) oli eesti kirjandus- ja rahvaluuleteadlane.

Töökäik

Aastatel 1935–1940 töötas Eesti Rahvaluule Arhiivis.
Ta on töötanud ka Fr. R Kreutzwaldi nimelises Kirjandusmuuseumis ja Teaduste Akadeemia Keele ja Kirjanduse Instituudis.
Põldmäe on põhjalikult uurinud Carl Robert Jakobsoni elu ja töid.
Julius Kivastik

Julius Kivastik (5. aprill 1889 Kambja – 5. aprill 1959 Stockholm) oli Eesti sporditegelane. 
1924–1935 oli ta Tartu Veespordiklubi juhatuse liige ja esimees. 1934–1940 oli ta Veespordiliidu abiesimees. Ta oli Tartu Kalevi ja Tartu Noorte Meeste Kristlik Ühingu eestseisuses.
Tartus oli ta kuni 1941. aastani omanimelise spordipoe (Kivastiku spordiäri) omanik ja direktor.
Karl Kivastik oli tema poeg.
Panna cotta

Panna cotta (Itaalia keeles "keedetud koor") on pudingitaoline itaalia magustoit, mis on valmistatud koorest või vahukoorest, suhkrust ja želatiinist. Selle kalorsus on umbes 1530 kJ/100 g (365 kcal/100 g).
Pipestone'i maakond

Ajalugu

Maakond moodustati 1857. aastal.
Giovanni Agusta

Krahv Giovanni Agusta (4. oktoober 1879 Parma – 27. november 1927 Parma) oli Itaalia lennunduspioneer, lennundusettevõtte Agusta rajaja.
1907. aastal konstrueeris ta oma esimese õhusõiduki, milleks oli biplaan AG-1. 1911. aastal astus ta vabatahtlikuna sõjaväkke ja osales Itaalia-Türgi sõjas Liibüas. Samal aastal leiutas ta pidurduslangevarju. 1913. aastal asus ta tööle Caproni ettevõttesse, kus jätkas langevarjude ehituse alaseid uuringuid.
1923. aastal rajas krahv Giovanni Agusta Cascina Costas lennundusettevõtte Agusta (Costruzioni Aeronautiche Giovanni Agusta S.A.)
Carrie-Anne Moss

Carrie-Anne Moss (sündinud 21. augustil 1967) on Kanada näitleja. Ta sai maailmakuulsaks oma rolliga "Matrixi" triloogias, kus ta kehastas Trinityt. Ta on mänginud ka filmides nagu "Memento" (2000), "Red Planet" (2000), "Chocolat" (2000). "Fido" (2006), "Snow Cake" (2006), "Distrubia" (2007), "Unthinkable" (2010), "Silent Hill: Revelation" (2012) ja "Pompei (2014). Moss kehastab praegu Jeri Hogarthi mitmes Marveli universumi telesarjades, peamiselt "Jessica Jonesis" (2015–).

Isiklikku

Moss abieluus 1999. aastal Ameerika Ühendriikide näitleja Steven Royga, neil on kaks poega ja tütar.
Põtkur

Põtkur on veesõiduki manööverdamisvõime suurendamiseks mõeldud veealune täiendav käitur-seade, mis toimib risti veesõiduki pikiteljega. 
Põtkur paikneb veesõiduki keres vööris või (ja) ahtris. Põtkur tekitab töötades risti läbi veesõiduki kere kulgevas torus asuva sõukruvi abil tugeva veevoolu, pannes veesõiduki liikuma külgsuunas. 
Üldjujul on põtkuriga laeva vabaparrastele veeliini lähedusse kantud põtkuri märgistus. 
Põtkureid võib suuremal laeval olla kõrvuti rohkem, kui 1.
Väike Harklaid

Väike Harklaid (varem ka 2. Harklaid) on Saare maakonnas Saaremaa vallas Saaremetsa küla alal Liivi lahes asuv 1 hektari suurune saar (laid). Selle laiu kõrval asub Harklaid (varasema nimega ka 1. Harklaid). Saare rannajoone pikkus on 514 meetrit.
Laiu koordinaadid on 58° 26′ N, 23° 9′ E. Saar asub 500 meetrit  Pulgalaiust läänes Saareküla kohal asuvas lahesopis. Saar on V-kujuline ja kivise pinnamoega.
Saar kuulub Kahtla-Kübassaare hoiuala koosseisu ja on looduskaitse all.
Ave Maria

"Ave Maria" on kristluses traditsiooniline palve neitsi Maarja poole.

Tekst ladina keeles

Ave Maria, gratia plena,
Dominus tecum,
benedicta tu in mulieribus,
et benedictus fructus ventris tui Iesus.
Sancta Maria mater Dei,
ora pro nobis peccatoribus, nunc, et in hora mortis nostrae.
Amen.

Tekst eesti keeles

Ole tervitatud, Maarja, täis armu,
Issand on sinuga;
õnnistatud oled sa naiste seas
ja õnnistatud on sinu ihu vili Jeesus.
Püha Maarja, Jumala ema,
palu meie patuste eest nüüd ja meie surma tunnil.
Aamen.

Tekst kirikuslaavi keeles

Бо­го­ро́­ди­це Де́­во, ра́­дуй­ся, бла­го­да́т­ная Ма­ри́е, Гос­по́дь с То­бо́ю, Благослове́нна Ты в же­на́х и бла­го­сло­ве́н Плод чре́­ва Тво­его́, я́ко Спа́­са родила́ еси́ душ на́­ших.
Bogoróditse Djévo, ráduisja, blagodátnaja Maríje, Gospód s Tobóju, Blagoslovjénna Tõ v ženáhh i blagoslovjén Plod tšrjéva Tvojegó, jáko Spássa rodilá jesí duš nášihh.

Muusikalised seaded

"Ave Maria" ladinakeelsele tekstile on palju kordi muusikat loodud. Tuntumaid seadeid on Charles Gounod' oma aastast 1859, mis lisas Johann Sebastian Bachi esimesele prelüüdile "Hästitempereeritud klaviiri" esimesest osast sõnad ja meloodia. Antonín Dvořáki versioon pärineb aastast 1877. Veel ühe seade kirjutas Giuseppe Verdi oma 1887. aasta ooperile "Othello". 1949. aastal kirjutas seade taani helilooja Hugo Gyldmark.
Kirikuslaavikeelsele tekstile "Богородице Дево" (Bogoroditse Djevo; 'Jumalasünnitaja neitsi') on loonud muusika näiteks Sergei Rahmaninov, Igor Stravinski, Dmitri Bortnjanski ja Arvo Pärt.
2019. aasta korvpalli maailmameistrivõistlused

2019. aasta korvpalli maailmameistrivõistlused olid meeste 18. korvpalli maailmameistrivõistlused, mis toimusid 31. augustist 15. septembrini Hiinas. Maailmameistriks tuli Hispaania korvpallikoondis, kes alistas finaalis 95:75 Argentina korvpallikoondise.
Võistlused toimusid 8 linnas.
Võistlustel osales esmakordselt 32 võistkonda (12 Euroopast, 8 Aasiast ja Okeaaniast, 7 Ameerikast ja 5 Aafrikast). Varasematel MM-del osales 24 meeskonda.
Jevgeni Jevtušenko

Jevgeni Jevtušenko (sünninimi Jevgeni Gangnus; vene keeles Евгений Александрович Евтушенко; 18. juuli 1932 Nižneudinsk, Irkutski oblast, Nõukogude Liit – 1. aprill 2017 Tulsa, Oklahoma osariik, Ameerika Ühendriigid) oli vene luuletaja.
Ta oli 1950. ja 1960. aastatel Nõukogude Liidu tuntuim luuletaja. Lisaks luuletuste kirjutamisele on ta korraldanud luuleõhtuid ning kirjutanud romaane, esseesid ja loonud mitu filmi.

Isiklikku

Tema ema Zinaida Jevtušenko ja baltisakslasest isa Aleksandr Gangnus olid geoloogid; isapoolne vanaisa Rudolf Gangnus oli matemaatikaõpikute autor. Ta oli ametlikult neli korda abielus: aastast 1954 Bella Ahmadulinaga, aastast 1961 Galina Sokol-Lukoninaga, aastast 1978 iiri päritolu tõlkija Jan Butleriga ja aastast 1986 Maria Novikovaga; ta oli viie poja isa.
Friedrich Hasselblatt

Friedrich Wilhelm Anton Hasselblatt (17. mai 1815 Tallinn – 10. mai 1870 Karuse) oli Eesti vaimulik.
Õppis aastatel 1831–1837 Tallinna Toomkoolis. Tartu Ülikooli usuteaduskonnas õppis ta aastatel 1837–1841. Ordineeriti õpetajaks 23. jaanuaril 1844.
Oli Jõhvi ja Iisaku koguduse adjunktõpetaja 1844–1845. Karuse Margareeta kogudust kutsuti ta teenima 20. märtsil 1845, ametisse introdutseeriti 29. aprillil 1845. Karuse kogudust teenis ta 1845–1870.
Hasselblatt oli alates 13. septembrist 1844 Eestimaa Kirjanduse Ühingu liige. Aastatel 1854 ja 1859 oli ta ÕESi korrespondentliige. 1. juulil 1845 asutas ta abipiibliseltsi ja oli selle eestseisja. Laiendas koguduse raamatukogu, mille tema eelkäija (Aleksander Ludwig Baumann) oli asutanud. Toimetas trükki põhjaeestikeelse katekismuse. Andis välja raamatu "Misjoni laulud" ning ilmutas koos Ernst Wilhelm Woldemar Schultziga eestikeelset vaimulikku ajakirja Leiwakorwikenne. Oli uue lauluraamatu koostaja ja väljaandja. Kirjutas siinmail üleelatud katkuaegadest Aastal 1842 asutas ta Karusele kiriku juurde esimese eestikeelse laenutusraamatukogu.

Isiklikku

Tema isa Gustav Hasselblatt oli Viru-Nigula koguduse õpetaja, vanaisa Peter Anton Hasselblatt oli Hageri Lambertuse koguduse õpetaja, vend Eduard Hasselblatt oli Kambja koguduse õpetaja. Tema väimees Emil Johann Heinrich Bruhns oli Nissi Maarja koguduse õpetaja, tütrepoeg Oskar Alexander Bruhns oli Järva-Peetri Püha Peetruse koguduse õpetaja.
Tehnopol

Missioon

Tallinna Teaduspark Tehnopol toetab uute perspektiivsete tehnoloogiate kasutuselevõttu ja kiirendab tehnoloogiapõhiste ettevõtete arengut.

Visioon

Tallinna Teaduspark Tehnopol on ettevõtluse ja teaduse ühendaja ning Eesti tehnoloogiapõhise ettevõtluse keskus.

Tegevus

Tehnopolil on 180 pargis tegutsevat ettevõtet (sealhulgas Skype, Cybernetica, Fujitsu Services); 9,5 hektari suurune territoorium pargi pidevaks arendamiseks; pargis asuvatele ettevõtetele mõeldud äri- ja olmeteenused; ligi 36 000 m² renditavat pinda; Eesti suurim äriinkubaator Startup Inkubaator, kus tegutseb 26 alustavat ettevõtet. Tehnopoli vahetus läheduses on kaks ülikooli 12 000 tudengi ja 1100 teadlasega; 3 teadusarenduskeskust.
Howard Zinn

Howard Zinn (24. august 1922 Brooklyn, New York – 27. jaanuar 2010 Santa Monica, California) oli USA ajaloolane, vasakpoolne aktivist ja näitekirjanik.
Ta oli 1964–1968 Bostoni Ülikooli poliitikateaduse professor.
Tema raamat "A People's History of the United States" on olnud menukas ja mõjukas. Seda on laialdaselt kasutatud kooliõpikuna.
Zinni publitsistika kaitseb kodanikuõigusi ja kodanikuvabadusi ning on sõjavastane.
Viinatööstus

Viinatööstus on toiduainetööstuse haru, mis valmistab kangeid alkohoolseid jooke.
Viina põhitoore on piiritus, mida tehakse kartulitärklise või teraviljapulbri kääritamisel, kasutades selleks odralinnaseid.
Euroopas tekkis viinatööstus 10. sajandil, kui veinist hakati tegema piiritust.
Eesti alalt on esimene teade viinategemisest 1485. Tollal valmistati Eestis viina eelkõige maal. 1645 keelati talupoegadel maal viinategemine ja seda hakati tegema mõisate õlleköökides (viinaköökides). 19. sajandil oli viinategemine mõisnike peamine sissetulekuallikas. 1870. aastatest hakati Eestis viinaköökide asemel rajama piiritusvabrikuid.
Väikesed Sunda saared

Väikesed Sunda saared (indoneesia keeles Nusa Tenggara 'kagusaared') on saarteahelik Balist Timorini.
Saared on osa Sunda saartest. Peaaegu kogu saarestik kuulub Indoneesiale, välja arvatud Timori idaosa, kus asub Ida-Timor.
Väikesed Sunda saared koosnevad kahest geoloogiliselt erinevast saarerühmast. Põhjapoolne rühm, mis hulgas on Bali, Lomboki, Sumbawa, Floresi ja Wetari saar, on vulkaanilise päritoluga. Paljud nendel olevatest vulkaanidest, näiteks Rinjani mägi, on endiselt aktiivsed.
Lõunapoolne saarterühm on mittevulkaaniline. Arvatakse, et see on 1–15 miljonit aastat vana.
Foto

Foto (vanemas kirjanduses ka: päevapilt, ülesvõte) on fotograafilise menetluse teel saadud püsiv kujutis või selle reproduktsioon.
Horst Dassler

Horst Dassler (12. märts 1936 Herzogenaurach – 9. aprill 1987 Herzogenaurach) oli saksa ettevõtja.
Ta oli Adolf Dassleri ja Käthe Dassleri poeg. Aastatel 1985–1987 juhtis ta perekonnaettevõtet adidas.
Aastal 1983 rajas Horst Dassler sponsoriseltsi International Sports, Culture and Leisure (ISL), mis tegi tihedat koostööd ROK-i ja FIFA-ga ning nende juhtide Juan Antonio Samaranchi ja João Havelangega. Horst Dasslerit peeti spordimaailma mõjuvõimsaimaiks isikuks. Aastal 2001 läks ISL pankrotti.
Eduard Liibus

Eduard-Ervin Liibus VR II/3 (13. jaanuar 1893 Palu talu, Abja vald (Halliste kihelkond), Pärnumaa – 20. juuli 1941 Ussollag) oli Eesti sõjaväelane (kolonel).
Ta õppis 1914. aastal Peterburi ülikooli ja 1920–1925 Tartu Ülikooli õigusteaduskonnas ning 1925–1927 (lõpetas) Kõrgemas Sõjakoolis, Korporatsioon Vironia vilistlane.
Valga Sõjaväeringkonna ülem.
18. veebruaril 1925 sai Eduard-Ervin Liibus II liigi 3. järgu Vabadusristi.
Stanõtsja Luganska

Ajalugu

Esimesed teated inimasustuse olemasolust Stanõtsja Luganska aladel pärinevad 6.–4. aastatuhandest eKr.
Donbassi sõja ajal, alates 2014. aasta suvest-sügisest, on Stanõtsja Luganska lähistel toimunud mitmeid ägedaid kokkupõrkeid valitsusvägede ja valitsusvastaste relvajõudude vahel.
16. novembril toimunud ägedas lahingus hukkus kaks Ukraina sisevägede võitlejat, kolmas suri saadud haavadesse hiljem haiglas, viis valitsusvägede võitlejat sai haavata.
Ööl vastu 29. novembrit tulistati asulat "Gradidest", suurtükkidest ja miinipildujatest, hävis üle kümne elumaja.
Oblasti juhi, Gennadi Moskali, pressikeskuse teatel tulistati asulat 15. jaanuaril (2015. a) miinipildujatest, "Gradidest", suurtükkidest ja käsirelvadest kaheksal korral; esialgse informatsiooni kohaselt hukkus snaipri kuulist üks militsionäär.
Eesti Lihaliit

Eesti Lihaliit oli aastal 1989 asutatud mittetulundusühing, mis koondas enda alla loomakasvatussaaduste tootjaid, töötlejaid ja kaubastajaid.
Liit korraldas mitmeid toiduainevõistlusi, nt "Parim jaanitoode" ja "Parim jõulutoode".
Afronatrix

Levila

Neid võib kohata Senegalis, Guineas, Sierra Leones, Libeerias, Elevandiluurannikul, Burkina Fasos, Ghanas, Togos, Beninis, Nigeerias ja Kamerunis.
Reis ümber maailma

Varjupaik

Varjupaigad tähistatakse tähtedega. Varjupaigast lüüa ei saa.
Eivin Toodo

Eivin Toodo (sündinud 7. juulil 1975) on eesti viiuldaja ja koorijuht.
Ta on lõpetanud Eesti Muusikaakadeemia viiuli erialal.
Rahvusooper Estonia orkestris mängib ta teist viiulit.

Isiklikku

Tal on kaksikvend, ettevõtja ja metsasarvemängija Veljo Toodo.
Robinsoni projektsioon

Robinsoni projektsioon ehk ortofaaniline projektsioon on geograafilistel kaartidel kasutatav kaardiprojektsioon. Robinsoni projektsiooni lõi Arthur H. Robinson aastal 1963.
Projektsioon loodi eeskätt maailmakaartide jaoks. Loodav projektsioon pidi olema võimalikult kena väljanägemisega.
Robinsoni projektsioon on unikaalne selle poolest, et ta väidetavalt ei põhine mitte matemaatilistel valemitel, vaid koordinaatidetabelitel. Projektsioon on tehtud katse ja eksituse meetodil. Siiski ei tähenda see seda, et matemaatilist eeskirja kaardi loomiseks poleks võimalik anda. 
Robinsoni projektsioon on omapärane ka seepärast, et see ei ole ei võrdpindne (ekvivalentne), võrdpikkuseline (ekvidistantne) ega ka õigenurkne ehk konformne. Tegemist on nn sobeda projektsiooniga.
Robinsoni projektsioon on pseudosilindriline projektsioon, milles kõik paralleelid on sirgjooned ja pooluste pikkus on 0,5322 ekvaatori pikkust, mis on keskmeridiaanist 1,9716 korda pikem. Keskmeridiaan (enamasti on selleks algmeridiaan) on samuti sirgjoon, ülejäänud meridiaanid on aga kõverjooned. 
Robinsoni projektsioonis olev maailmakaart on optimeeritud ja näeb kõige loomulikum välja 38° põhja- ja 38° lõunalaiuse vahel. Selle põhjuseks on see, et paralleelid on selles vahemikus ekvidistantsed ehk õigepikkuselised. Mõõtkava on õige vaid 38. põhja- ja lõunalaiuskraadil. 45. laiuskraadidest pooluste poole esineb märkimisväärseid moonutusi. Poolused on kõige surema moonutusega, sest punktikujulist poolust kujutatakse joonena.  
Robinsoni projektsiooni võttis 1988. aastal kasutusele ka ajakiri National Geographic, asendades sellega Van der Grinteni projektsiooni, kuid loobus sellest kümme aastat hiljem Winkeli kolmikprojektsiooni kasuks. Algselt oli projektsioon loodud Rand McNally jaoks.
Peter Heinrich Walter

Peter Heinrich Walter (1/13. detsember 1818 Otepää – 27. detsember 1900/9. jaanuar 1901 Tartu) oli Tartu raehärra ja kommertsbürgermeister.
Ta oli kaupmees, raehärra aastail 1858–1864 ja kommertsbürgermeister 1867–1870. Ta oli ka Tartu vabatahtliku tuletõrje asutaja ja esimene pealik.
Ta abiellus 24. aprillil/6. mail 1848 Peterburis Louise Lütschiga (28. mai/10. juuni 1824 – 4/16. aprill 1897 Tartu).
Louis Le Prince

Louis Aimé Augustin Le Prince (28. august 1842 Metz – teadmata kadunud 16. septembril 1890) oli prantsuse leidur ja filminduspioneer.
Paul Kilgas

Paul Kilgas (21. mai 1920 Tallinn – 29. jaanuar 1991 Tallinn) oli eesti näitleja, lavastaja ja draamakirjanik.
Ta lõpetas aastal 1938 Tallinna poeglaste kommertsgümnaasiumi ja aastal 1940 Tondi sõjakooli. 9. juulil 1941 mobiliseeriti ta Punaarmeesse, ta oli tööpatajonis, Eesti laskurkorpuse 7. Eesti Laskurdiviisi 23. Suurtükiväepolgus. Aastatel 1946–1948 oli ta represseerituna Arhangelski oblastis vangis. Aastatel 1949–1951 õppis ta Gorki-nimelises Kirjandusinstituudis.
Ta on töötanud ajakirjanikuna. Aastatel 1951–1952 töötas ta Lõuna-Eesti Teatris, aastatel 1952–1954 Ugalas, aastatel 1954–1958 Rakvere Teatris. Aastatel 1962–1963 töötas ta estraadilavastajana Eesti Filharmoonias; aastatel 1959–1960 töötas ta instruktorina ja aastatel 1964–1980 kunstilise juhina Rahvaloomingu Majas.

Isiklikku

Tema vend oli näitleja Gunnar Kilgas, poeg on kirjastaja ja ajakirjanik Raul Kilgas.
Mareks Lobe

Mareks Lobe on eesti laulja (bariton) ja koorijuht.
Ta õppis 1986–1990 G. Otsa nim. Tallinna Muusikakoolis Peeter Perensi käe all koorijuhtimist. Aastatel 1990–1994 õppis ta praeguses Eesti Teatri- ja Muusikaakadeemias Andres Heinapuu juhendamisel muusikapedagoogikat ning Ervin Kärveti ja Mati Palmi klassis laulmist.
Aastatel 1991–1992 töötas ta lauljana kammerkooris Eesti Projekt, alates 1993. aastast Eesti Rahvusmeeskooris. Alates 1997. aastast on ta rahvusmeeskoori solist. Ta on laulnud ka vokaalansamblites Kuninglik Kvintett ja Improloo.
Alates 1989. aastast on ta tegutsenud ka koorijuhina. Ta on juhatanud muuhulgas Viljandimaa Noorte Meeste koori, Viljandi Baptistikoguduse segakoori "Psalmus" ja Loo kammerkoori. Praegu juhatab ta meeskoori Sakala ning Kuivajõe Meeskoori.
Aino Waldin

Aino Waldin (sündinud 31. jaanuaril 1917 Eestis) on tunnustatud Kanada ja USA klaveripedagoog.
Orlando Berrío

Koondisekarjäär

Debüüdi Colombia rahvuskoondises tegi Berrío 6. oktoobril 2016 mängus Paraguay vastu.
Film Tower Kuubis

OÜ Film Tower Kuubis on Eesti filmitootja. Ettevõtte asutasid 2001 Hindrek Maasik ja Margus Õunpuu.
Film Tower Kuubis on tootnud peamiselt reklaame ja muusikavideoid, aga ka dokumentaal- ja mängufilme.
Lauri Leesi

Elulugu

Sündinud 10. märtsil 1945. aastal Taritu külas Lümanda vallas. Lõpetanud Kingissepas Viktor Kingissepa nimelise keskkooli 1963. aastal.
1949. aastal küüdidati ta koos vanematega Siberisse, kus õppis aastatel 1952–1957 Novosibirski oblastis Uvalski keskkoolis. Aastatel 1957–1959 õppis ta Saaremaal Lümanda vallas Taritu 7-klassilises koolis, pärast seda Kuressaare Keskkoolis.
Kõrghariduse omandas ta Tartu Riiklikus Ülikoolis prantsuse filoloogia erialal. Ta on töötanud prantsuse keele õpetajana. Aastatel 1989–1992 tegi kaastööd Eesti Televisioonile meelelahutus- ja muusikasaadete autori ja esinejana.
28. jaanuaril 2011 väitis ta oma ettekandes Andmekaitse Inspektsiooni korraldatud konverentsil, et on olnud 20 aastat Prantsusmaa mõjuagent.
Raja Halwani

Raja Halwani on Liibanoni päritolu filosoof.
Ta on 1997. aastast kõrgkooli School of the Art Institute of Chicago vabade kunstide professor.
Frosinone

Haldus

Frosinone piirneb järgmiste omavalitsusüksustega: Alatri, Arnara, Ceccano, Ferentino, Patrica, Supino, Torrice, Veroli.
Frosinone halduspiirides asuvad järgmised asulad ja asumid: Capo Barile Nicolia, Cerreto, Colle Cannuccio, Colle Cottorino, Colle Martuccio, Fontana Grande, Impratessa, La Cervona, La Pescara, Le Pignatelle, Le Rase, Madonna della Neve, Le Noci, Pratillo, San Liberatore, Selva dei Muli, Stazione, Valle Contessa, Vetiche I.

Loodus

Sacco jõe oru üle valitseval mäel asuv Frosinone on ümbritsetud Ernici mägedest põhjas ning Lepini mägedest idas ja lõunas, kuhu paistavad ära ka Ausoni mäed.
Frosinone territooriumil voolavad Cenicia, Rio ja Cosa jõed.

Ajalugu

Argeoloogiliste väljakaevamiste leidudest Selva dei Mulis nähtub, et Frosinone alad olid asustatud juba paleoliitikumis (umbes 250 000 aastat tagasi). Umbes 4000 aasta eest oli samas kohas suur neoliitikumiaegne asundus. Väljakaevamistel on tulnud päevavalgele inimasustuse jäljed XII–X ja VII–VI sajandist e.m.a. Tänapäeva Piazzale De Matthaeisi kohalt on leitud 21 VI ja V sajandi e.m.a matusepaika.
Aastal 306 eKr tõusis linn üles roomlaste vastu, 303. aastal eKr aastal raiuti liidritel Roomas avalikult pead maha.
II Puunia sõja ajal purustas asula Hannibali sõjavägi.
Roomlaste võimu ajal oli Frosinone alal hääleõigusega munitsiipium, keisririigi ajal oli siin koloonia, osa maid anti veteranidele.
Frosinone leidis äramärkimist paljude antiikaja kirjanike teostes, kes kiitsid frosinonelaste vaprust. Cicerol oli Frosinones villa või maavaldus.

Kõrgharidus

Frosinones asuvad Cassino ülikooli (Università degli Studi di Cassino) inseneriteaduste teaduskond ja Rooma ülikooli (Università degli Studi di Roma "La Sapienza") meditsiiniteaduskond.
Konservatoorium (Conservatorio statale di musica Licinio Refice) pühitseti sisse 1972. aastal.
Viale Marconil asub Kaunite kunstide akadeemia.

Raudtee

Frosinone raudteejaam asub Rooma-Frosinone-Napoli liinil.

Lennuväli

Frosinone sõjalennuväli avati 1939. aastal.
Jaan Pikk

Elulugu

Jaan Pikk on töölise poeg.
Lõpetas 1954 Elva Keskkooli, 1959 TÜ majandusteaduskonna, 1965 aspirantuuri, majanduskandidaat (1967, TÜ), väitekiri "Tootmishoonete ehitamiseks kasutatava pikaajalise krediidi majanduslik efektiivsus Eesti NSV kolhoosides". Oli 1959–62 Riigipanga Tartu osakonna krediidiinspektor, 1965–67 TÜ raamatupidamise kateedri assistent, 1967–68 vanemõpetaja, 1968–74 rahvamajandusharude ökonoomika kateedri juhataja, 1974–92 dotsent, 1992–94 rahvamajanduse ja ettevõttemajanduse üldteooria instituudi dotsent, 1994–98 majanduspoliitika ja riigimajanduse instituudi dotsent, 1978–92 ka majandusteaduskonna prodekaan. Õpetas põllumajanduse tootmise ökonoomikat, organiseerimist ja planeerimist, ettevõtete majandustegevuse analüüsi, rahvamajanduse planeerimist, rahvamajandusharude ökonoomikat. Koostanud õppevahendeid.

Teadustöö

Uurimisvaldkond: põllumajandusökonoomika. Umbes 40 teadustrükist.
Chemult

Chemult on asula USA-s Oregoni osariigis Klamathi maakonnas.
Elanike arv on umbes 300. 
Chemult asub 1452 meetri kõrgusel üle merepinna.